[Ovaj govor sadrži grafičke slike. Preporučuje se gledanje u diskreciji.]
Skupljam predmete.
Skupljam željezo koje se koristilo za žigosanje robova kao vlasništva.
Skupljam okove za odrasle
i sprege za odrasle,
kao i za djecu.
Skupljam razglednice o linčevanjima.
Da, prikazuju linčevanje.
Također prikazuju rulju koja je prisustvovala tim linčevanjima
i to su razglednice
koje su korištene za dopisivanje.
Skupljam knjige koje su poticale ropstvo i prikazuju Afroamerikance kao kriminalce
ili životinje bez duše.
Donio sam vam danas nešto.
To je željezo za žigosanje s broda.
Korišteno je za označavanje robova.
Zapravo, nisu bili robovi kada su označeni.
Bili su u Africi.
Ali označeni su slovom "S"
da bi se odredilo kako će biti robovi
kada dođu u SAD
i kada dođu u Europu.
Još jedan predmet koji mi je zaokupljao maštu kada sam bio mlađi
je odora Klana.
Odratajući u Južnoj Karolini, ponekad bih gledao skupove Ku Klux Klana,
zapravo, češće od ponekad,
i sjećanja na te događaje nisu nikad napustila moj um.
I nisam ništa napravio s tim slikama sve do 25 godina kasnije.
Prije nekoliko godina počeo sam istraživati Klan,
tri vala Klana,
naročito drugi.
Drugi val Klana imao je više od pet milijuna aktivnih članova,
što je tada bilo pet posto populacije,
a to je, također, tada bila populacija New Yorka.
Tvornica Klanskih odora u Buckheadu, Georgia, imala je toliko posla,
da je postala 24-satna tvornica kako bi isporučila sve narudžbe.
Imali su 20 000 odora na stanju kako bi mogli pratiti narudžbe.
Kao skupljač artefakata i kao umjetnik,
zaista sam htio da odora Klana bude dio moje kolekcije,
jer artefakti i predmeti pričaju priče,
no nisam mogao pronaći nijednu koja je bila u dobrom stanju.
Što crni muškarac u Americi treba učiniti
kada ne može pronaći kvalitetnu odoru Klana koju traži?
(Smijeh)
Tako da nisam imao izbora.
Odlučio sam da ću napraviti odoru najbolje kvalitete u Americi.
To nisu tradicionalne odore Klana koje biste vidjeli na skupu.
Koristio sam kente platno,
koristio sam kamuflažno,
spandex, jutu, svilu, saten i različite uzorke.
Radim ih za razne dobne skupine, radim ih za djecu
i za mališane.
Napravio sam jednu i za bebu.
Nakon što sam izradio toliko halja,
shvatio sam da su politike koje je Klan imao
ili želio imati prije stotinu godina,
prisutne i danas.
Imamo odvojene škole, naselja, radna mjesta,
i nije to što ljudi nose kapuljače ono što to omogućuje.
Moj rad se bavi dugoročnim učincima ropstva.
Ne bavimo se samo ostacima sustavnog rasizma.
To je osnova svake stvari koju radimo.
Ponovno imamo namjerno razdvojena naselja,
radna mjesta i škole.
Imamo potiskivanje glasača.
Imamo previše manjina u zatvorima.
Imamo okolišni rasizam. Imamo policijsku brutalnost.
Donio sam vam danas par stvari.
Skriveni aspekt rasizma
je dio njegove moći.
Kada vas diskriminiraju,
ne možete to uvijek dokazati.
Rasizam ima moć da se sakrije
i kada se sakriva, čuva se
jer se uklapa.
Stvorio sam ovu odoru kako bih to prikazao.
Osnova kapitalizma u Americi jest ropstvo.
Robovi su bili kapital u kapitalizmu.
Prvi Veliki čarobnjak 1868., Nathan Bedford Forrest,
bio je Konfederacijski vojnik i trgovac robovima, milijunaš.
Bogatstvo koje je stvoreno od ropstva kao pokretnine --
to su robovi kao imovina -- bi zapanjila um.
Prodaja pamuka 1860. bila je 200 milijuna dolara.
To je današnji ekvivalent pet milijardi dolara.
Puno tog bogatstva danas možemo vidjeti kroz generacijsko bogatstvo.
Oh, zaboravio sam i ostale usjeve.
Imate indigo, rižu i duhan.
2015., izrađivao sam jedan ogrtač tjedno čitavu godinu.
Nakon izrade 75 ogrtača, doživio sam prosvjetljenje.
Shvatio sam da je bjelačka nadmoć tu,
ali najveća sila bjelačke nadmoći nije KKK,
to je normalizacija sustavnog rasizma.
Postoji još nešto što sam shvatio.
Odore više nisu imale moć nada mnom.
Ali, ako mi kao ljudi zajedno
pogledamo te predmete --
željezo za žigosanje, okove, odjeću --
i shvatimo da su one dio naše povijesti,
možemo pronaći put do mjesta gdje one više nemaju moć nad nama.
Ako pogledamo sustavni rasizam i shvatimo
da je utkan u ono što jesmo kao država,
onda, zapravo, možemo nešto učiniti u vezi namjerne segregacije
u našim školama, naseljima i na radnim mjestima.
Ali onda, i samo onda se možemo uhvatiti u koštac
i suočiti se s nasljeđem ropstva
te rastaviti ovo ružno nasljeđe ropstva.
Hvala vam puno.
(Pljesak)